क्या हमारे बुजुर्गों ने जो संविधान हमें सौंपा था वह आज भी वैसा ही है?
भारत का संविधान (Indian Constitution) हमारे देश का वह सर्वोच्च विधान है, जिसे संविधान सभा ने 26 नवंबर 1949 को पारित किया और यह 26 जनवरी 1950 से प्रभावी हुआ। इसीलिए 26 नवंबर को भारत में संविधान दिवस के रूप में मनाया जाता है और 26 जनवरी का दिन गणतंत्र दिवस के रूप में मनाया जाता है। भारत के संविधान (Indian Constitution) का मूल आधार भारत सरकार अधिनियम 1935 को माना जाता है। हमारा संविधान (Indian Constitution) दुनिया के किसी भी अन्य लोकतांत्रिक गणतांत्रिक देश के संविधान से बड़ा और सबसे लंबा लिखित संविधान है। यह सभी बातें आमतौर पर हर साल कुछ खास मौकों से लेकर संविधान के बारे में शुरुआती बातचीत करते हुए कहीं भी दोहराई जाती हैं, लेकिन क्या यही हमारे संविधान की खासियत है, या वह कुछ और भी है? क्या कुछ तारीखें, कुछ अनुच्छेद और कुछ नियम कायदे ही संविधान हैं? आखिर संविधान है क्या और यह हम यानी नागरिकों के लिए क्यों जरूरी है? क्या संविधान में कोई खामी नहीं है? क्या हमारे बुजुर्गों ने जो संविधान हमें सौंपा था वह आज भी वैसा ही है? आइये जानते हैं संविधान से जुड़े कुछ ऐसे ही सवालों के जवाब..